stanford-oval/wikipedia huggingface dataset:
ฮะมาส
ถูกนานาชาติประกาศคว่ำบาตร

สหรัฐ ประเทศในสหภาพยุโรป และอิสราเอล ได้ตราหน้าว่าฮะมาสเป็นกลุ่มก่อการร้าย และไม่ยอมรับรองผลการเลือกตั้ง ทำให้หลังจากนั้นเป็นต้นมา ปาเลสไตน์ต้องถูกยัดเยียดมาตรการลงโทษทางเศรษฐกิจอย่างหนัก กลุ่มประเทศมหาอำนาจตะวันตกบังคับให้ฮะมาสรับรองรัฐอิสราเอล ละทิ้งอุดมการณ์ต่อสู้ด้วยอาวุธ และยอมรับการตกลงสันติภาพอื่น ๆ ระหว่างปาเลสไตน์กับอิสราเอล มาตรการลงโทษทางเศรษฐกิจ และความขัดแย้งระหว่างกลุ่มฮะมาส และกลุ่มฟะตะห์ที่เพิ่มขึ้น ทำให้ผู้มีอำนาจในปาเลสไตน์ที่ได้รับการรับรองเป็นทางการ ต้องตกที่นั่งลำบาก เพราะถูกตัดความช่วยเหลือจากประเทศตะวันตกไปด้วย สมาชิกที่สนับสนุนฮะมาสและฟะตะห์ต่อสู้กันอยู่เนือง ๆ ทั้งในเวสต์แบงก์ และในฉนวนกาซา เพื่อช่วงชิงการปกครองพื้นที่ เมื่อต้นปี พ.ศ. 2550 ทั้ง 2 กลุ่มตกลงประนีประนอมกันเพื่อจัดตั้งรัฐบาลร่วม ทั้งนี้เพื่อต้องการรับความช่วยเหลือจากนานาชาติ
อิสมาอีล ฮะนีเยะห์ ผู้นำอาวุโสของฮะมาสในฉนวนกาซา ซึ่งถูกปลดออกจากการเป็นนายกรัฐมนตรี เคยทำงานใกล้ชิดกับเชคยาซีน คอลิด มัชอัล ซึ่งเขาถูกเนรเทศไปอยู่ในซีเรีย เป็นผู้นำทางการเมืองสำคัญอีกคนหนึ่งตั้งแต่ปีพ.ศ. 2538 หลังจาก มูซา อะบู มัรซูก ซึ่งเคยอยู่ในตำแหน่งนี้ถูกจับติดคุก มัชอัลเคยเป็นผู้นำกลุ่มฮะมาสย่อยในคูเวต แต่เขาได้ออกจากประเทศไปเมื่ออิรักถูกรุกรานในปี 1990 หลังจากนั้นได้ย้ายไปเป็นผู้นำฮะมาสในกรุงอัมมาน จอร์แดน และสามารถหลุดรอดจากการตามล่าสังหารของอิสราเอลมาได้
แต่ความพยายามดังกล่าวล้มเหลวลง โดยในเดือนมิถุนายน ปี พ.ศ. 2550 ประธานาธิบดีมะฮ์มูด อับบาส และกลุ่มฟะตะห์ ร่วมมือกันยึดอำนาจในเขตเวสต์แบงก์ ทำให้การดิ้นรนขึ้นสู่การเป็นผู้ปกครองดินแดนปาเลสไตน์ของกลุ่มฮะมาสต้องยุติลงนับแต่นั้นเป็นต้นมา รัฐบาลในเวสต์แบงก์มีความอ่อนแอแต่ได้รับการสนับสนุนจากสหรัฐ ขบวนการฮามาสจึงยึดฉนวนกาซาในเดือนมิถุนายน พ.ศ. 2550 ฉนวนกาซาถูกปิดล้อมโดยอิสราเอลมากขึ้น ทำให้ราคาอาหารสูงขึ้น นักศึกษาไม่สามารถศึกษาต่อในระดับที่สูงขึ้นในต่างประเทศได้ การส่งออกถูกระงับจนโรงงานต้องปิดตัว ฝ่ายอิสราเอลได้เพ่งเล็งฉนวนกาซาเพิ่มขึ้น โดยการเพิ่มกำลังทหารและเพิ่มมาตรการปิดล้อมทางเศรษฐกิจ รวมทั้งการตัดไฟฟ้า และเริ่มปฏิบัติการทางทหารครั้งใหญ่อีกครั้งหนึ่ง เริ่มตั้งแต่วันที่ 27 กรกฎาคม 2551 โดยอ้างว่าเพื่อยุติไม่ให้ฮะมาสยิงจรวดเข้ามาในดินแดนอิสราเอล
รัฐบาลผสม

การเลือกตั้งในปาเลสไตน์ 25 มกราคม พ.ศ. 2549 ทำให้เกิดรัฐบาลผสมระหว่างพรรคฮะมาสกับพรรคฟะตะห์ ก่อนที่ประธานาธิบดีมะฮ์มูด อับบาสจะขับไล่ออกไปเมื่อ 14 มิถุนายน พ.ศ. 2550 เพราะต้องการให้ชาติตะวันตกยกเลิกการคว่ำบาตรกลับมาให้ความช่วยเหลือปาเลสไตน์ และอิสราเอลจะยอมรับรองรัฐบาลปาเลสไตน์ที่ไม่มีสมาชิกฮะมาส แต่กลุ่มฮะมาสยังถือว่ารัฐบาลผสมซึ่งนำโดยนายกรัฐมนตรีอิสมาอีล ฮะนียะฮ์เป็นรัฐบาลที่ถูกต้อง
รายชื่อตัวละครในขบวนการเอนจิน โกออนเจอร์

บทความหลัก: ขบวนการเอนจิน โกออนเจอร์
รายชื่อตัวละครที่ปรากฏในขบวนการเอนจิน โกออนเจอร์ ที่ปรากฏในทีวีซีรีส์ ขบวนการเอนจิน โกออนเจอร์
กลุ่มมิตรแห่งความเที่ยงธรรม > ขบวนการเอนจิน โกออนเจอร์

มีประโยคพูดประจำตัวคือ มุ่งหน้าสู่ถนนแห่งความยุติธรรม! ขบวนการเอนจิน โกออนเจอร์! (正義のロードを突き進む！炎神戦隊ゴーオンジャー！)
กลุ่มมิตรแห่งความเที่ยงธรรม > โกออนวิงก์ส

ปรากฏตั้งแต่ GP-16 เป็นกลุ่มนักรบที่เหมือนกับโกออนเจอร์ มีคู่หูเอนจินเหมือนกัน แต่มีสมาชิกนักรบเพียง 2 คน ซึ่งตัวจริงคือพี่น้องบ้านสุโตได้ยินเสียงของโทริปเตอร์, เจ็ทโทรัส, จัมโบเวล ที่เพิ่งเข้ามาในฮิวแมนเวิลด์ และเมื่อได้ยินการมาของไกอาร์คทำให้ฝึกฝนอย่างเข้มงวดและเป็นนักสู้ให้เต็มที่
ทางด้านทั้งสองคนเติบโตในตระกูลสุโตที่เป็นตระกูลที่มีชื่อเสียงทั่วโลก ทำให้แตกต่างกับสมาชิกคนอื่นๆ โดยเฉพาะฐานที่พักอาศัยเป็นบ้านพักตากอากาศแห่งหนึ่ง
ประโยคประจำตัวคือ เทคออฟ! โกออนวิงก์ส (テークオフ！ゴーオンウイングス) และเมื่อปิดท้ายในการใช้ท่าไม้ตายจะพูดว่า โกออนวิงก์ส เทคดาวน์! (ゴーオンウイングス、タッチダウン!)
เอ็นจิน

เอ็นจิน (炎神) คือสิ่งมีชีวิตที่มาจากแมชชีนเวิลด์ที่เป็นมิติคู่ขนานกับฮิวแมนเวิลด์ มีลักษณะเป็นยานพาหนะผสมสัตว์ โดยปกติเมื่ออยู่ในฮิวแมนเวิลด์จะอยู่แยกในสภาพ เอ็นจินแคสต์ และ เอ็นจินโซล เมื่อ ใส่เอ็นจินโซลเข้ากับเอ็นจินแคสต์ทำให้มีชีวิตขึ้นมา พร้อมกับการขยายร่างเป็นแมชชีนขนาดยักษ์ สามารถนำโกออนเจอร์ขึ้นไปบังคับได้ แต่แค่ 10 นาทีต่อครั้งเท่านั้น แต่เมื่อใช้เอ็นจินโซลใส่กับโกโฟน, ชิฟท์เชนเจอร์, วิงก์ทริกเกอร์ จะสามารถสื่อสารกันได้และแสดงผลในรูปแบบโฮโลแกรม
หลังจากการต่อสู้สิ้นสุดลง สปีดอร์แต่งงานกับแบร์อาร์ V จนกำเนิดลูกชายเอ็นจินตัวใหม่ชื่อว่า มัคฮัลคอน ซึ่งรายละเอียดถูกระบุไว้ใน ขบวนการโจรสลัด โกไคเจอร์
เอ็นจิน > เอ็นจินเผ่าโบราณ

ปรากฏใน GP-32 เป็นเอ็นจินที่มาอยู่บนไดโนเวิลด์เมื่อ 65 ล้านปีก่อนที่พวกสปีดอร์จะมายังในฮิวแมนเวิลด์ เป็นเอ็นจินที่พูดภาษามนุษย์ไม่ได้และคงสภาวะร่างกายได้นานเช่นเดียวกับเอ็นจินเผ่าไจแอนท์ หลังจากการต่อสู้กับโฮรอนเดลทัล เอ็นจินทั้ง 3 ได้หลับใหลในถ้ำแห่งหนึ่งและได้เป็นตำนานเรียกขานกันสืบต่อมาในชื่อ มังกรทองคำ (黄金の龍)
เอ็นจิน > ข้อมูลจำเพาะ

| ชื่อ | เลข | ความสูง | ความกว้าง | ความยาว | น้ำหนัก | ความเร็ว | แรงกำลัง |
| --- | --- | --- | --- | --- | --- | --- | --- |
| สปีดอร์ | 1 | 11.5 เมตร | 15 เมตร | 32.9 เมตร | 850 ตัน | 700 กม. / ชม.  | 4 ล้านแรงม้า |
| บัสออน | 2 | 15.6 เมตร | 13.7 เมตร | 36.8 เมตร | 1300 ตัน | 300 กม. / ชม. | 5 ล้านแรงม้า |
| แบร์อาร์ V | 3 | 10.7 เมตร | 17.1 เมตร | 21 เมตร | 650 ตัน | 400 กม. / ชม. | 3 ล้านแรงม้า |
| บาร์กา | 4 | 14.5 เมตร | 13.2 เมตร | 31.8 เมตร | 600 ตัน | 500 กม. / ชม. | 2.5 ล้านแรงม้า |
| กันเพิร์ด | 5 | 11.1 เมตร | 12.2 เมตร | 27.8 เมตร | 600 ตัน | 600 กม. / ชม. | 2.5 ล้านแรงม้า |
| แครี่เกเตอร์ | 6 | 10.7 เมตร (แบบปกติ) 24 เมตร (เมื่อนำบาร์กากับกันเพิร์ดขึ้น) | 19 เมตร | 72.7 เมตร | 2000 ตัน (แบบปกติ) 3200 ตัน (เมื่อนำบาร์กากับกันเพิร์ดขึ้น) | 300 กม. / ชม. | 8 ล้านแรงม้า |
| โทริปเตอร์ | 7 | 14.1 เมตร | 24.6 เมตร | 34.2 เมตร | 800 ตัน | 1 แรงมัค | 4 ล้านแรงม้า |
| เจ็ทโทรัส | 8 | 13.3 เมตร | 36.5 เมตร | 29.1 เมตร | 800 ตัน | 2 แรงมัค | 4 ล้านแรงม้า |
| จัม โบเวล | 9 | 24.4 เมตร | 82 เมตร (แบบปกติ) 89.5 เมตร (เจ็ทโหมด) | 59.8 เมตร (แบบปกติ) 39.1 เมตร (เจ็ทโหมด) | 1400 ตัน | 800  กม. / ชม. (แบบปกติ) 999  กม. / ชม. (เจ็ทโหมด) | 7 ล้านแรงม้า |
| คิซามอธ | 10 | 26.5 เมตร | 23.5 เมตร | 61.5 เมตร | 2000 ตัน | 450 กม. / ชม. | 1.2 ล้านแรงม้า |
| ทีไลน์ | 11 | 14.7 เมตร | 10.7 เมตร | 33 เมตร | 500 ตัน | 550 กม. / ชม. | 4 ล้านแรงม้า |
| เคไลน์ | 12 | 14.7 เมตร | 14.9 เมตร | 33 เมตร | 500 ตัน | 550 กม. / ชม. | 4 ล้านแรงม้า |
| มัคฮัลคอน | 13 | 17.8 เมตร | 28.7 เมตร | 68.4 เมตร | 2100 ตัน | 700 กม. / ชม. | 10 ล้านแรงม้า |
| เร็ทสึทากะ | 壱 | 11.5 เมตร | 18.4 เมตร | 33.8 เมตร |  |  |  |
| ชิชิโนะชิน | 弐 | 15.6 เมตร | 15 เมตร | 38 เมตร |  |  |  |
| สึคิโนวะ | 参 | 10.7 เมตร | 17.1 เมตร | 21 เมตร |  |  |  |
ผู้ช่วยของโกออนเจอร์

ความสูง 66 เซนติเมตร
น้ำหนัก 66 ก.ก.
ความเร็ว 66 กม. ต่อชั่วโมง
สำนักจักรกลเถื่อน ไกอาร์ค > คณะกบฎโยโกชิมาคุริไทน์

คณะผู้นำของสำนักจักรกลเถื่อนไกอาร์คผู้นำคือ โยโกชิมาคุริไทน์
บทขานชื่อ

マッハ全開！！ゴーオンレッド
มัคเต็มกำลัง !! โกออนเรด
ズバリ正解！！ゴーオンブルー
ถูกต้องชัดแจ้ง !! โกออนบลู
スマイル満開！！ゴーオンイエロー
ยิ้มแย้มเบิกบาน !! โกออนเยลโล่
ドキドキ愉快！！ゴーオングリーン
ตื่นเต้นเปรมปรี !! โกออนกรีน
ダッシュ豪快！！ゴーオンブラック
พุ่งชนเต็มแรง !! โกออนแบล็ค
ブレイク限界！！ゴーオンゴールド
ทำลายขอบเขต !! โกออนโกลด์
キラキラ世界！！ゴーオンシルバー
โลกอันสดใส !! โกออนซิลเวอร์
勇気満タン、ハイウェイスター！炎神スピードル
ความกล้าเต็มถัง ,ไฮเวย์สตาร์ ! เอนจิน สปีดอร์
粋でいなせな安全運転！炎神バスオンでい
นักขับรถที่ดีต้องมีรสนิยมที่นุ่มนวล! เอนจิน บัส-ออน
愛嬌と度胸のタフガール！炎神ベアールＶや
เสน่ห์และความกล้าของTough Girl! เอนจิน แบร์-V ค่ะ
気楽なドリーマー！炎神バルカだよ
Dreamerที่กระปรี้กระเปร่า !เอนจิน เบอร์กา
ハードな緊急出動！炎神ガンパードだ
Hardที่เดินหน้าอย่างเร่งด่วน!เอนจิน กันเฟิร์ด
ジャイアントな千両役者！炎神キャリゲーターでござる
ชาวยักษ์ผู้โด่งดัง ! เอนจิน แครี่เกเตอร์ ครับ
縦横無尽トリッキー！俺っち炎神トリプター
เล่ห์เหลี่ยมที่อิสระ ! ข้าคือ เอนจิน โทริปเตอร์
白銀のエアマスター！炎神ジェットラス
แอร์มาสเตอร์แห่งสีเงิน ! เอนจิน เจ็ทโทรัส
我輩、すべてがファーストクラス！炎神ジャン・ホエールであ～る
ตัวฉัน,นั้นคือFirst Class ! เอนจิน จัมโบ้เวล
古代発で出発進行！炎神 キシャモスだよ
ผู้เดินทางจากบันทึกอดีตกาล ! เอนจิน คิซามอธ
上るぜ！のぞみの炎神ティライン
จงลุกขึ้น!เอนจิน ทีไลน์ แห่งความหวัง
下るよ！ひかりの炎神ケライン
จงเคลื่อนลง!เอนจิน เคไลน์แห่งแสงสว่าง
正義のロードを突き進む！炎神戦隊ゴーオンジャー！
มุ่งสู่ถนนแห่งความยุติธรรม ! ขบวนการ เอนจิน โกออนเจอร์
テークオフ！ゴーオンウイングス
Take off ! โกออนวิงค์ส
真っ赤に燃えるスピードキング！！俺達ゴーオンマッハ組
Speed king ที่ลุกโชนไปด้วยสีแดงสดใหม่ !! พวกเรา Go-on mach ร่วมมือ
３つのＧが集まって今日だけユニット！！Ｇ３プリンセス
G ทั้ง3ในครั้งนี้รวมตัวเป็นยูนิตเฉพาะกิจ  !! G3 Princess
乙女の祈りはいつの日もこの世に花が満ちるよに正義がこの世に満ちること！！三人そろってゴーオンプリンセス
คำภาวนาของหญิงสาว ยามเมื่อมวลพฤกษาแห่งโลกเรียกหา ย่อมเกิดความยุติธรรมบนโลกใบนี้ !!เมื่อครบทั้ง3คนแล้ว เราคือ  Go-on Princess
巨大なる炎神の王 . エンジンオー
ราชันย์แห่งเอนจินผู้ยิ่งใหญ่ เอนจินโอ
さらなる炎神の王 . ガンバルオー
ราชันย์แห่งเอนจินอีกคน กันบารุโอ
空を制する天空の王 . セイクウオー
ราชันย์แห่งนภา ผู้ควบคุมเวหา เซย์คูโอ
強大な列車の王 . キョウレツオー
ราชันย์แห่งรถไฟผู้เปี่ยมไปด้วยพลัง เคียวเร็ซซึโอ
活動する正義の車輪 . ゴローダーＧＴ
วงล้อแห่งความยุติธรรมผู้ปราดเปรียว โกโรดเดอร์ GT
無敵の音を轟かす！ゴーオンオールスターズ
เสียงเรียกแห่งความคงกระพัน !โกออน ออล สตาร์ส
ฉัตรชัย เปล่งพานิช

ระวังสับสนกับ ฉัตรชัย ดุริยประณีต
| ฉัตรชัย เปล่งพานิช |
| --- | --- |
Star Entertainment Awards 2007
สารนิเทศภูมิหลัง
ชื่อเกิด: ฉัตรชัย เปล่งพานิช
เกิด: 17 มกราคม พ.ศ. 2503 (65 ปี) อำเภอไทรโยค จังหวัดกาญจนบุรี ประเทศไทย
คู่สมรส: สินจัย เปล่งพานิช (2531–ปัจจุบัน)
บุตร: 3 คน
อาชีพ:  นักแสดง  นักร้อง  ผู้กำกับ  นักพากย์  ผู้จัดละคร 
ปีที่แสดง: พ.ศ. 2524–ปัจจุบัน
ผลงานเด่น: ตี๋ใหญ่ – ตี๋ใหญ่ (2528)  ท่านชายพจน์ปรีชา – ปริศนา (2530)  คุณชายใหญ่ / จิราคม – แต่ปางก่อน (2530)  รอยอินทร์ – โสมส่องแสง (2537)   ขุนภักดี – อาญารัก (2543)
สังกัด: สถานีวิทยุโทรทัศน์ไทยทีวีสีช่อง 3 (2533–2566)
รางวัล
พระสุรัสวดี: นักแสดงนำชายยอดเยี่ยม  พ.ศ. 2533 – น้องเมีย
สุพรรณหงส์: นักแสดงนำชายยอดเยี่ยม  พ.ศ. 2548 – จอมขมังเวทย์
ชมรมวิจารณ์บันเทิง: นักแสดงนำชายยอดเยี่ยม  พ.ศ. 2534 – น้องเมีย  พ.ศ. 2548 – ซุ้มมือปืน  นักแสดงประกอบชายยอดเยี่ยม  พ.ศ. 2536 – สาละวิน
โทรทัศน์ทองคำ: นักแสดงนำชายดีเด่น  พ.ศ. 2529 – สายโลหิต นักแสดงสมทบชายดีเด่น  พ.ศ. 2540 – รุ้งสามสาย
เมขลา: นักแสดงนำชายดีเด่น  พ.ศ. 2528 – ตี๋ใหญ่  พ.ศ. 2530 – ปริศนา
ฉัตรชัย เปล่งพานิช (เกิด 17 มกราคม พ.ศ. 2503) ชื่อเล่น นก เป็นนักแสดง ผู้จัดละคร ผู้กำกับ นักพากย์ชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ

เกิดที่อำเภอไทรโยค จังหวัดกาญจนบุรี เป็นบุตรชายของ พล.ต.อ.ถวิล เปล่งพานิช (เสียชีวิตแล้ว) อดีตนายตำรวจมือปราบ อดีตรองผู้บังคับการตำรวจภูธรภาค 3 กับนางแสงมณี เปล่งพานิช ชีวิตวัยเด็กต้องย้ายที่อยู่ตามอาชีพราชการของบิดา เข้าเรียนหนังสือในชั้นอนุบาลที่โรงเรียนอนุบาลกาญจนบุรี ชั้นประถมศึกษาที่โรงเรียนสตรีวรนาถ แล้วไปต่อที่โรงเรียน ภ.ป.ร. ราชวิทยาลัย ในพระบรมราชูปถัมภ์ จนจบมัธยมศึกษาตอนปลายและระดับปริญญาตรี ภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์
วงการบันเทิง

ฉัตรชัย เข้าสู่วงการบันเทิงครั้งแรก จากการชักชวนของ เพิ่มพล เชยอรุณ โดยแสดงนำในภาพยนตร์เรื่อง ระย้า ในปี พ.ศ. 2524 และก็มีผลงานออกมาเรื่อย ๆ แต่ผลงานที่ส่งให้มีชื่อเสียงเป็นที่รู้จักโดยทั่ว คือ ตี๋ใหญ่ ละครโทรทัศน์ในปี  พ.ศ. 2528 ผลงานการแสดงที่เด่น ๆ  เช่น สารวัตรเถื่อน, แต่ปางก่อน, ปริศนา ในปี พ.ศ. 2530  สี่แผ่นดิน  ในปี พ.ศ. 2534 เป็นต้น โดยมีดาราคู่ขวัญในการแสดงคือ จริยา แอนโฟเน่, ลลิตา ศศิประภา
ชีวิตส่วนตัว

ทางด้านชีวิตส่วนตัว สมรสกับสินจัย เปล่งพานิช (หงษ์ไทย) นักแสดงหญิงชื่อดังที่ร่วมงานกันในภาพยนตร์เรื่อง "สายสวาทยังไม่สิ้น" เมื่อวันที่ 2 เมษายน พ.ศ. 2531 มีลูกชายและลูกสาว 3 คนคือ กัน สิทธิโชค เปล่งพานิช (เกิด: พ.ศ. 2531), บอม ฑิชากร เปล่งพานิช (เกิด: พ.ศ. 2534) และ ดอม พีรดนย์ เปล่งพานิช (เกิด: พ.ศ. 2535)
โฆษณา

Clairol Men (2539)
ผลงานด้านอื่น ๆ > ผลงานในฐานะผู้กำกับละคร

กตัญญูประกาศิต (2533) - กำกับคิวบู๊
คำมั่นสัญญา (2536) - กำกับการแสดง (นำแสดงโดย จอนนี่ แอนโฟเน่ และ สลักจิต ดลมินทร์)
สุภาพบุรุษจุฑาเทพ ตอน คุณชายรณพีร์ (2556) - กำกับการแสดง (นำแสดงโดย เจมส์ มาร์ และ ชาลิดา วิจิตรวงศ์ทอง)
รักจังเอย (2562) - กำกับการแสดง (นำแสดงโดย ฉันทวิชช์ ธนะเสวี และ ณฐพร เตมีรักษ์)
เกมล่าทรชน (2564) - กำกับการแสดง (นำแสดงโดย ปริญ สุภารัตน์ และ ณฐพร เตมีรักษ์)
ดวงใจเทวพรหม ตอน ใจพิสุทธิ์ (2567) - กำกับการแสดง (นำแสดงโดย เฮนรี ไมรอน และ อิษยา ฮอสุวรรณ)
ผลงานในฐานะผู้จัดละคร

ผลงานละครโทรทัศน์ทั้งหมดในฐานะผู้จัดละครช่อง 3 บริษัท เมตตาและมหานิยม จำกัด (ไม่รวมบริษัท มหานิยมชมชอบ จำกัด ซึ่งเป็นบริษัทของสินจัย เปล่งพานิช)
| 0 | 1 | 2 | 3 |
| --- | --- | --- | --- |
| ปี พ.ศ. ที่ฉาย | ละคร | นักแสดง | กำกับการแสดง |
| 2550 | มาเฟียที่รัก | ชาคริต แย้มนาม, ณปภา ตันตระกูล | โชติรัตน์ รักเริ่มวงษ์ |
| 2552 | ดิน น้ำ ลม ไฟ | ชาคริต แย้มนาม, อครา อมาตยกุล, มาวิน ทวีผล, รัชวิน วงศ์วิริยะ, จิตตาภา แจ่มปฐม, รินลณี ศรีเพ็ญ | นนทรีย์ นิมิตบุตร |
| 2553 | เหนือเมฆ | นพพล โกมารชุน, สินจัย เปล่งพานิช, ชาคริต แย้มนาม, เข็มอัปสร สิริสุขะ, พศุตม์ บานแย้ม, รัชวิน วงศ์วิริยะ | นนทรีย์ นิมิตบุตร |
| 2554 | ตะวันเดือด | ปริญ สุภารัตน์, อุรัสยา เสปอร์บันด์, ธนวรรธน์ วรรธนะภูติ, ชาลิดา วิจิตรวงศ์ทอง | อรรถพร ธีมากร |
| 2555 | เหนือเมฆ 2 มือปราบจอมขมังเวทย์ (ออกอากาศแค่ 9 ตอน จาก 12 ตอนจบ) | ปริญ สุภารัตน์,  ชาลิดา วิจิตรวงศ์ทอง, สินจัย เปล่งพานิช, ฉัตรชัย เปล่งพานิช, พงษ์พัฒน์ วชิรบรรจง | นนทรีย์ นิมิตบุตร |
| 2556 | สุภาพบุรุษจุฑาเทพ ตอน คุณชายรณพีร์ | เจมส์ มาร์,  ชาลิดา วิจิตรวงศ์ทอง, เอสเธอร์ สุปรีย์ลีลา, ฐากูร การทิพย์, สาวิตรี สุทธิชานนท์ | ฉัตรชัย เปล่งพานิช นนทรีย์ นิมิตบุตร |
| 2557 | ภพรัก | ปริญ สุภารัตน์, ราณี แคมเปน | ฉัตรชัย เปล่งพานิช นนทรีย์ นิมิตบุตร |
| 2559 | ชาติพยัคฆ์ | จรณ โสรัตน์, นิษฐา จิรยั่งยืน, กมลเนตร เรืองศรี, ณัฐวิญญ์ วัฒนกิติพัฒน์ | โชติรัตน์ รักเริ่มวงษ์ โชติรัตน์ รักเริ่มวงษ์ |
| 2560 | ตะวันยอแสง | ณัฐวุฒิ สกิดใจ, พิจักขณา วงศารัตนศิลป์ | โชติรัตน์ รักเริ่มวงษ์ โชติรัตน์ รักเริ่มวงษ์ |
| 2561 | คมแฝก | ปริญ สุภารัตน์ คิมเบอร์ลี แอน เทียมศิริ จิรายุ ตันตระกูล อเล็กซ์ เรนเดล สุภัสสรา ธนชาต สรวิชญ์ สุบุญ ภัทรากร ตั้งศุภกุล พิชชาภา พันธุมจินดา | ปิยะพันธ์ุ ชูเพ็ชร์ |
| 2562 | รักจังเอย | ณฐพร เตมีรักษ์ ฉันทวิชช์ ธนะเสวี สรวิชญ์ สุบุญ พริมา พันธุ์เจริญ | ฉัตรชัย เปล่งพานิช |
| 2564 | เกมล่าทรชน | ปริญ สุภารัตน์ ณฐพร เตมีรักษ์ พิมพ์ปวีณ์ โคกระบินทร์ จรณ โสรัตน์ | ฉัตรชัย เปล่งพานิช |
| 2567 | ดวงใจเทวพรหม ตอน ใจพิสุทธิ์ (เรื่องสุดท้ายของการเป็นผู้จัดละคร) | เทศน์ เฮนรี ไมรอน อิษยา ฮอสุวรรณ | ฉัตรชัย เปล่งพานิช |
ผลงานการพากย์เสียง

สงครามฝิ่น สิ้นฮ่องกง (The Opium War)  (พ.ศ. 2540) ภาพยนตร์จีน (ให้เสียงพากย์ภาษาไทย)
แก๊งค์สี่ขา ข้ามป่ามาป่วนเมือง (Over the Hedge)  (พ.ศ. 2549)  ภาพยนตร์แอนิเมชั่น (ให้เสียงพากย์ภาษาไทย)
พระมหาชนก (The Story of MAHAJANAKA) (พ.ศ. 2557) ภาพยนตร์แอนิเมชั่น 3 มิติ พากย์เป็น พระอุปราชโปลชนก
๒๔๗๕ รุ่งอรุณแห่งการปฏิวัติ (พ.ศ. 2567) พากย์เป็น พระบาทสมเด็จพระปกเกล้าเจ้าอยู่หัว
ผลงานเพลง

เพลง ความในใจ (ประกอบละครเรื่อง ปริศนา) พ.ศ. 2530
อัลบั้ม สิ่งที่อยู่ในใจ พ.ศ. 2531
อัลบั้ม ลูกผู้ชาย พ.ศ. 2532
อัลบั้ม สีสรร พ.ศ. 2535
อัลบั้มรวมเพลง

ไทยป๊อป คาราโอเกะ (2533)
บานไม่รู้โรย ชุด ผู้ชาย (2533)
Song Boom โพดำ (พฤศจิกายน 2533)
ฮอทคาราโอเกะ (2534)
Rock History (กันยายน 2550)
คอ Song Best (2552)
คอ Song hit (กรกฎาคม 2552)
รุ่นใหญ่ใจติดดิน (กันยายน 2552)
Good Old Day (กันยายน 2553)
เพลงหวานเมื่อวันวาน (สิงหาคม 2554)
Good Old Day Vol.2 (เมษายน 2555)
Best Retro (กรกฎาคม 2555)
พลังใจพลังไทย (พฤศจิกายน 2555)
หัวใจปลายปากกา รอยร้าว (กุมภาพันธ์ 2556)
RS Best Classic รักเธอเป็นวันสุดท้าย (มิถุนายน 2556)
มิวสิกวิดีโอ

เพลง "น้ำในตา" - อิทธิ พลางกูร
หนังสือ

THE GUITAR รวมเทปเพลงดัง ชุด 8
THE GUITAR รวมเทปเพลงดัง ชุด 9
THE GUITAR รวมเทปเพลงดัง ชุด 11
รางวัลที่ได้รับ

รางวัลเมขลา พ.ศ. 2528 สาขาผู้แสดงนำฝ่ายชายดีเด่น จากละครเรื่อง ตี๋ใหญ่
รางวัลโทรทัศน์ทองคำ  พ.ศ. 2529 สาขานักแสดงนำชายดีเด่น จาก สายโลหิต
รางวัลเมขลา พ.ศ. 2530 สาขาผู้แสดงนำฝ่ายชายดีเด่น จากละครเรื่อง ปริศนา
รางวัลโทรทัศน์ทองคำ  พ.ศ. 2532 สาขามิวสิกวิดีโอดีเด่น จากเพลง ลูกผู้ชาย
รางวัลพระราชทานพระสุรัสวดี พ.ศ. 2533 สาขาผู้แสดงนำฝ่ายชายยอดเยี่ยม จากภาพยนตร์เรื่อง น้องเมีย
รางวัลภาพยนตร์ไทย ชมรมวิจารณ์บันเทิง พ.ศ. 2534 สาขาผู้แสดงนำฝ่ายชายยอดเยี่ยม จากภาพยนตร์เรื่อง น้องเมีย
รางวัลภาพยนตร์ไทย ชมรมวิจารณ์บันเทิง พ.ศ. 2536 สาขาผู้แสดงนำฝ่ายชายยอดเยี่ยม จากภาพยนตร์เรื่อง มือปืน 2 สาละวิน
รางวัลโทรทัศน์ทองคำ พ.ศ. 2536 ละครชีวิตดีเด่น เรื่อง คำมั่นสัญญา
รางวัลโทรทัศน์ทองคำ พ.ศ. 2540 สาขานักแสดงสนับสนุนชายดีเด่น จาก รุ้งสามสาย
รางวัลภาพยนตร์ไทย ชมรมวิจารณ์บันเทิง พ.ศ. 2548 สาขาผู้แสดงนำฝ่ายชายยอดเยี่ยม จากภาพยนตร์เรื่อง ซุ้มมือปืน
รางวัลสุพรรณหงส์ทองคำ พ.ศ. 2548 สาขานักแสดงสนับสนุนชายดีเด่น จาก จอมขมังเวทย์
สตาร์เอนเตอร์เทนเมนต์อวอร์ดส  พ.ศ. 2549 สาขานักแสดงสนับสนุนชายดีเด่น จาก จอมขมังเวทย์
ผลงานอื่น ๆ

ภาพยนตร์สั้นเรื่อง " ไร้สิ้นสุด "
คอนเสิร์ต ไฟ 3 มิถุนายน ปี 2532 (รับเชิญ)
ละครเวที " ธนูทอง "
พิธีกรโทรทัศน์รายการ " โลกใบเล็ก " คู่กับ สินจัย หงส์ไทย ช่อง 3
ผลิตรายการโทรทัศน์ " สถานีครอบครัว " ช่อง 7
ผลิตรายการโทรทัศน์ " @ Woman " ช่องไอทีวี
การแสดงสื่อผสม แสง สี เสียง เนื่องใน " งานสัปดาห์สะพานข้ามแม่น้ำแคว " พ.ศ. 2545
การแสดงสื่อผสม แสง สี เสียง  " แผ่นดินผืนนี้มีความหลัง " รับบทเป็น สมเด็จพระเจ้าตากสินมหาราช
ปฏิทินจากไทยทีวีสีช่อง 3 ปี 2549 : เดือน สิงหาคม
ปฏิทินจากไทยทีวีสีช่อง 3 ปี 2550 : เดือน พฤศจิกายน
ปฏิทินจากไทยทีวีสีช่อง 3 ปี 2551 : เดือน ธันวาคม
ปฏิทินจากไทยทีวีสีช่อง 3 ปี 2552 : เดือน ธันวาคม
ปฏิทินจากไทยทีวีสีช่อง 3 ปี 2553 : เดือน ธันวาคม ธีรเดช วงศ์พัวพันธ์ แอน ทองประสม ลลิตา ศศิประภา
ปฏิทินจากไทยทีวีสีช่อง 3 ปี 2554 : เดือน กุมภาพันธ์ ร่วมกับ ลลิตา ศศิประภา ณัฐวุฒิ สกิดใจ
คอนเสิร์ต 45 Years of Jennifer Kim (รับเชิญ) (27 - 28 กรกฎาคม 2556)
คอนเสิร์ต40ปีนกสินจัยthecelebration show(รับเชิญ)
แหล่งข้อมูลอื่น

ชีวประวัติ ฉัตรชัย เปล่งพานิช ที่ ฐานข้อมูลภาพยนตร์ไทย
เว็บไซต์ของฉัตรชัย เปล่งพานิช เก็บถาวร 2007-02-08 ที่ เวย์แบ็กแมชชีน
อมร ศิริกายะ

| พลเรือเอกอมร ศิริกายะ ม> ป.ช., ม.ว.ม., ท.จ.ว. |
| --- | --- |

รัฐมนตรีว่าการกระทรวงคมนาคม
ดำรงตำแหน่ง 21 มีนาคม พ.ศ. 2523 – 19 มีนาคม พ.ศ. 2526
นายกรัฐมนตรี: พล.อ.เปรม ติณสูลานนท์
ก่อนหน้า: สมพร บุณยคุปต์
ถัดไป: สมัคร สุนทรเวช
 
ข้อมูลส่วนบุคคล
เกิด: 5 มิถุนายน พ.ศ. 2461
เสียชีวิต: พ.ศ. 2558 (97 ปี)

พลเรือเอก อมร ศิริกายะ เป็นอดีตรัฐมนตรีว่าการกระทรวงคมนาคม ในรัฐบาลพลเอกเปรม ติณสูลานนท์ เป็นอดีตรัฐมนตรีช่วยว่าการกระทรวงกลาโหม และกระทรวงคมนาคม ในรัฐบาลพลเอกเกรียงศักดิ์ ชมะนันทน์ และเป็นอดีตผู้บัญชาการทหารเรือไทย
พล.ร.อ. อมร เป็นบุตรของขุนประนาทนราบท (เซียม ศิริกายะ) เป็นนักศึกษาวิทยาลัยเสนาธิการทหาร รุ่นที่ 1
การทำงาน

พล.ร.อ. อมร ศิริกายะ รับราชการในสังกัดกองทัพเรือไทย จนได้รับตำแหน่งสูงสุดเป็นผู้บัญชาการทหารเรือ ในระหว่างวันที่ 1 ตุลาคม พ.ศ. 2519 จนถึงวันที่ 30 กันยายน พ.ศ. 2521 ก่อนจะเกษียณอายุราชการเพียงหนึ่งเดือน พล.ร.อ. อมร ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลพล.อ. เกรียงศักดิ์ ชมะนันทน์ แทนพล.ร.อ. ถวิล รายนานนท์ ซึ่งสลับไปรับตำแหน่งรัฐมนตรีประจำสำนักนายกรัฐมนตรี
ในปี พ.ศ. 2522 ได้รับแต่งตั้งเป็นรัฐมนตรีช่วยว่าการกระทรวงคมนาคม ในคณะรัฐมนตรีคณะต่อมา และเป็นสมาชิกวุฒิสภา
ในปี พ.ศ. 2523 ในคณะรัฐมนตรีไทย คณะที่ 42 นำโดยพล.อ. เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงคมนาคม
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2519 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2514 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2518 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2498 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2521 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2518 –  เหรียญราชการชายแดน (ช.ด.)
พ.ศ. 2494 –  เหรียญจักรมาลา (ร.จ.ม.)
พ.ศ. 2511 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. ไม่ปรากฏ -   เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. ไม่ปรากฏ -  เครื่องอิสริยาภรณ์ราชการดีเด่นเวียดนาม ชั้นที่ 2 (ทหารเรือ)
สหรัฐ :
พ.ศ. 2498 -  ลีเจียนออฟเมอริต ชั้นลีเจียนแนร์
สุโขทัย (แก้ความกำกวม)

สุโขทัย อาจหมายถึง
จังหวัดสุโขทัย จังหวัดในภาคกลางตอนบน
อำเภอเมืองสุโขทัย
เทศบาลเมืองสุโขทัยธานี
รัฐสุโขทัย หรือที่เรียกว่าสมัยอาณาจักรสุโขทัย
ราชวงศ์สุโขทัย ราชวงศ์กษัตริย์ในสมัยอาณาจักรอยุธยา
แหล่งมรดกโลกสุโขทัย ศรีสัชนาลัย กำแพงเพชร
อุทยานประวัติศาสตร์สุโขทัย
ฟะตะห์

| ฟะตะห์ فتح |
| --- | --- |
ผู้ก่อตั้ง: ยัสเซอร์ อาราฟัต
ประธาน: มะฮ์มูด อับบาส
คำขวัญ: "Ya Jabal Ma yhezak Reeh" ("The winds cannot shake the mountain")
ก่อตั้ง: 1959 เป็นขบวนการการเมือง   1965 เป็นพรรคการเมือง
ที่ทำการ: รอมัลลอฮ์, เวสต์แบงก์
ฝ่ายเยาวชน: ยุวชนฟะตะห์
อุดมการณ์: ชาตินิยมปาเลสไตน์, สังคมประชาธิปไตย, ฆราวาสนิยม
จุดยืน: กลาง-ขวาถึงกลาง-ซ้าย
กลุ่มระดับสากล: สังคมนิยมสากล พันธมิตรก้าวหน้า
กลุ่มในภูมิภาค: พรรคนักสังคมนิยมยุโรป (ผู้สังเกตการณ์)
สภานิติบัญญัติปาเลสไตน์: 45 / 132
เว็บไซต์
www.fatehmedia.ps
การเมืองปาเลสไตน์   รายชื่อพรรคการเมือง การเลือกตั้ง
ฟะตะห์ หรือ ฟัตห์ (อังกฤษ: Fatah; อาหรับ: فتح) เป็นพรรคการเมืองของปาเลสไตน์ ซึ่งเป็นขั้วอำนาจปาเลสไตน์กับกลุ่มฮะมาส ได้สู้รบกันมาตลอด และต่อมาได้เจรจาหยุดยิงและมีการเลือกตั้งในปาเลสไตน์ 25 มกราคม พ.ศ. 2549 ร่วมตั้งรัฐบาลผสมกับพรรคฮะมาสที่ชนะการเลือกตั้ง ก่อนถูกประกาศยกเลิก เนื่องจากกลุ่มฮะมาสไม่เป็นที่ยอมรับของรัฐบาลหลายประเทศ
ไชนาแอร์ไลน์ เที่ยวบินที่ 120

| --- | --- |
ซากเครื่องบินเที่ยวบินที่ 120 ซึ่งแตกหักเป็นสามส่วนหลังจากการระเบิดและเพลิงไหม้
สรุป
วันที่: 20 สิงหาคม ค.ศ. 2007
สรุป: ความล้มเหลวทางกลไกส่งผลให้เกิดเพลิงไหม้ถังเชื้อเพลิง
จุดเกิดเหตุ: ท่าอากาศยานนาฮะ จังหวัดโอกินาวะ ประเทศญี่ปุ่น
อากาศยานลำที่เกิดเหตุ
  B-18616 โบอิง 737-800 ของไชนาแอร์ไลน์ลำที่เกิดเหตุ ถ่าย 1 ปีก่อนเกิดเหตุ
ประเภทอากาศยาน: โบอิง 737-809 (ดับเบิลยูแอล)
ดําเนินการโดย: ไชนาแอร์ไลน์
หมายเลขเที่ยวบิน IATA: CI120
หมายเลขเที่ยวบิน ICAO: CAL120
รหัสเรียก: DYNASTY 120
ทะเบียน: B-18616
ต้นทาง: ท่าอากาศยานนานาชาติไต้หวันเถาหยวน ไทเป ประเทศไต้หวัน
ปลายทาง: ท่าอากาศยานนาฮะ จังหวัดโอกินาวะ ประเทศญี่ปุ่น
จำนวนคน: 165
ผู้โดยสาร: 157
ลูกเรือ: 8
เสียชีวิต: 0
รอดชีวิต: 165 (ทั้งหมด)
ไชนาแอร์ไลน์ เที่ยวบินที่ 120 เป็นเที่ยวบินระหว่างประเทศในเส้นทางกรุงไทเป ประเทศไต้หวัน ไปยังเกาะโอกินาวะ ประเทศญี่ปุ่น เมื่อวันที่ 20 สิงหาคม ค.ศ. 2007 หลังจากลงจอดบนที่หมายเพียง 6 นาที เครื่องบินเกิดไฟไหม้และระเบิดอย่างรุนแรง แต่ไม่มีผู้เสียชีวิต
ช่วงเช้าวันที่ 20 สิงหาคม เครื่องบิน โบอิง 737-800 ของสายการบินไชน่าแอร์ไลน์ พร้อมผู้โดยสาร 157 คน และลูกเรือ 8 คน ออกจาก ท่าอากาศยานนานาชาติไต้หวันเถาหยวนในกรุงไทเป และลงจอดที่ท่าอากาศยานนาฮะบนเกาะโอกินาวะเมื่อเวลา 10.27น. ตามเวลาท้องถิ่นของญี่ปุ่น แต่หลังลงจอดได้ไม่นาน นักบินได้แจ้งกับหอบังคับการบินว่าเกิดไฟไหม้ขึ้นที่บริเวณปีก จึงสั่งอพยพผู้โดยสารและลูกเรือทั้งหมดลงจากเคริ่องบินได้อย่างหวุดหวิด ก่อนที่เครื่องบินจะเกิดระเบิดอย่างรุนแรงในไม่กี่วินาทีถัดมาเมื่อเวลา 10.34น. ตามเวลาท้องถิ่นของญี่ปุ่น
เหตุการณ์ครั้งนี้ ผู้โดยสารและลูกเรือทั้ง 165 คนรอดชีวิตทั้งหมด มีเพียงผู้โดยสาร 2 คน ลูกเรือ 1 คน และเจ้าหน้าที่ภาคพื้นดินอีก 1 คนที่ได้รับบาดเจ็บ
หลังเกิดอุบัติเหตุ ไชน่าแอร์ไลน์สั่งให้ตรวจสอบเครื่องบิน โบอิง 737-800 ที่มีอยู่ในสายการบินทั้งหมด 11 ลำ และที่มีอยู่ในแมนดารินแอร์ไลน์อีก 2 ลำโดยทันที
จากการตรวจสอบพบว่าสลักบริเวณปีกหลุดไปทะลุถังน้ำมันเซื้อเพลิง โดยตัวสลักนั้นมีขนาด 10.4 มิลลิเมตร ซึ่งเล็กกว่าสลักทั่วไปซึ่งมีขนาด 14 มิลลิเมตร หากหัวสลักหลุดออกไป สลักดังกล่าวไม่สามารถยึดอยู่กับที่ได้ จึงหลุดเข้าไปทิ่มถังน้ำมันจนน้ำมันรั่ว อันเป็นสาเหตุทำให้เครื่องบินเกิดไฟไหม้และระเบิดในที่สุด
วิกเตอร์ โอซิมเฮน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วิกเตอร์ เจมส์ โอซิมเฮน
วันเกิด:   (1998-12-29) 29 ธันวาคม ค.ศ. 1998 (26 ปี)
สถานที่เกิด:  เลกอส ไนจีเรีย
ส่วนสูง:  1.85 m (6 ft 1 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  กาลาตาซาราย (ยืมตัวมาจากนาโปลี)
หมายเลข:  45
วิกเตอร์ เจมส์ โอซิมเฮน (อังกฤษ: Victor James Osimhen; เกิด 29 ธันวาคม ค.ศ. 1998) เป็นนักฟุตบอลอาชีพชาวไนจีเรียซึ่งเล่นเป็นกองหน้าให้แก่กาลาตาซาราย โดยยืมตัวมาจากนาโปลี และทีมชาติไนจีเรีย ถือเป็นหนึ่งในกองหน้าที่ดีที่สุดในโลก เขาขึ้นชื่อเรื่องการจบสกอร์ที่ยอดเยี่ยมและความแข็งแกร่ง
โอซิมเฮนเกิดในไนจีเรีย เขาเริ่มอาชีพนักฟุตบอลในเยอรมนีกับเฟาเอ็ฟเอ็ล ว็อลฟส์บวร์ค ใน ค.ศ. 2017 หลังจากอยู่กับสโมสรได้ 1 ฤดูกาลครึ่ง เขาย้ายไปชาร์เลอรัวที่เบลเยียมแบบยืมตัวในฤดูกาล 2018–19 ก่อนที่จะย้ายไปชาร์เลอรัวด้วยสัญญาถาวร แต่ไม่ได้ลงเล่นสักนัดและตัดสินใจย้ายไปลีล เขาเปิดตัวในการแข่งขันฟุตบอลสโมสรยุโรปกับลีลในยูฟ่าแชมเปียนส์ลีก ฤดูกาล 2019–20 ใน ค.ศ. 2020 โอซิมเฮนย้ายไปนาโปลีด้วยค่าตัวเป็นสถิติสโมสรที่ 70 ล้านยูโร เขาคว้ารางวัลนักฟุตบอลดาวรุ่งยอดเยี่ยมของเซเรียอา ในฤดูกาล 2021–22 เขาเป็นนักฟุตบอลแอฟริกันที่ทำประตูสูงสุดร่วมกันในเซเรียอา ร่วมกับจอร์จ เวอาห์ และซามุแอล เอโต และปัจจุบันยังครองสถิตินักเตะแอฟริกาที่ทำประตูได้มากที่สุดในฤดูกาลเดียว